Diari Oficial de la Generalitat Valenciana


Sumari del DOGV 7785, del 18-05-2016 (2016/3116)

Convocatòria d'Assemblea General ordinària.
-------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3116


Organisme emissor
:   Caixa Rural Benicarló, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2016/3116]  
En compliment de l'acord adoptat pel Consell Rector d'aquesta entitat i de conformitat amb el legal i estatutàriament establert, es convoca a tots els socis de Caixa Rural Benicarló Societat Cooperativa de Crèdit Valenciana per a celebrar Assemblea General ordinària, el dia 22 de juny de 2016, a les 20.30 hores en primera convocatòria i a les 21.00 hores en segona, en aquesta ciutat, en l'Auditori Pedro Mercader, situat en el carrer de València, s/n, a fi de tractar els diferents punts del següent  
  
Ordre del dia  
1. Aprovació, si escau, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió social, així com la proposta d'aplicació del resultat, tot açò corresponent a l'exercici 2015.  
  
2. Pla d'inversions i despeses de la reserva de formació i promoció cooperativa. Aprovar la liquidació del pressupost de 2015, així com el pressupost per a 2016. Sol·licitar autorització perquè el Consell Rector aplique, provisionalment i proporcionalment, el pla d'inversions per a 2017 en els mesos que transcórreguen del citat any fins que s'aprove per l'Assemblea General l'habilitat per a 2017.  
3. Examen i aprovació, si escau, de la proposta de modificació parcial dels estatuts socials, amb especial rellevància en el que concerneix a l'article 16 amb reducció del capital social mínim escripturat. Delegació en favor del president, secretari i director general de l'entitat perquè qualsevol d'ells, de forma indistinta, puga elevar a públic el present acord.  
4. Delegació per a l'execució, formalització i inscripció dels acords adoptats, amb autorització expressa per a realitzar qualsevol modificació, fins i tot estatutària o esmena que resulte plantejada o exigida com a conseqüència de la qualificació verbal o escrita del Registre Mercantil i altres registres i autoritats públiques competents.  
5. Ratificació constitució del comité de nomenaments i remuneracions i de la comissió mixta d'auditoria.  
6. Nomenament o reelecció auditors externs de comptes.   
7. Elecció per a la renovació estatutària de membres titulars del Consell Rector, suplents i comissió de recursos.  
8. Aprovació de la política de remuneracions dels membres titulars del Consell Rector.  
9. Qüestions urgents o complementàries que resulten necessàries. Acords que siguen procedents si escau. Suggeriments i preguntes en relació amb els assumptes expressats en la convocatòria.  
10. Habilitació al president i al secretari del Consell Rector i als seus substituts estatutaris, per a procedir a escripturar, inscriure en els registres de pertinència i executar els acords que s'adopten en l'Assemblea i, si escau, per a aclarir, completar, esmenar o modificar aquests ?previ acord col·legiat de l'òrgan rector- en tots els termes que siguen oportuns i/o necessaris per a la seua perfecció i completa efectivitat.   
  
11. Aprovació immediata de l'acta per la pròpia Assemblea o, a falta d'això, designació de dos socis ?amb els seus suplents- per a l'aprovació ulterior d'aquella, juntament amb el president en els 15 dies següents.  
  
Benicarló, 2 de maig de 2016.- El president del Consell Rector: Miguel Pellicer Marzal.  
  
  
Notes: conforme al que es disposa en els articles 26 i 34 del Decret Legislatiu 2/2015, de 15 de maig, del Consell, pel qual aprova el Text Refós de la Llei de Cooperatives de la Comunitat Valenciana, i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria, el nou text dels estatuts socials amb les modificacions proposades pel Consell Rector, així com l'informe justificatiu d'aquesta reforma estatutària, i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat (av. Joan Carles I, núm. 18), on podran ser examinats de 10.00 a 12.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea; els socis tindran dret a rebre gratuïtament, prèvia sol·licitud per escrit, còpia dels indicats documents, així com a l'ampliació de tota la informació que consideren necessària en relació als punts de l'ordre del dia.  
  
  
Els candidats a membres del Consell Rector, abans de la celebració de l'Assemblea General, hauran d'haver sigut declarats idonis per a l'acompliment del seu càrrec, segons avaluació realitzada pel comité de nomenaments i remuneracions de Caixa Rural Benicarló, conforme a la normativa vigent. Els formularis per a efectuar aquesta avaluació es troben a la disposició dels candidats en la direcció general d'aquesta caixa rural, fins a 15 dies abans de la data de celebració de la present Assemblea General ordinària.